NaiveNeuron/SloPal huggingface dataset:
Laurenčík, Milan, podpredseda NR SR (2020-07-14):
Pani poslankyne, páni poslanci (ruch v pléne), vyhlasujem dvojminútovú prestávku, aby sme si zosynchronizovali tabuľu a budeme pokračovať v rokovaní. (Krátka prestávka.) (Po prestávke.)
Žiga, Peter, podpredseda NR SR (2023-12-14):
Chce vystúpiť spravodajca? (Reakcia spravodajcu.) Nie. Prerušujem rokovanie o tomto bode programu. V rokovaní pokračujeme v prerušenej rozprave v druhom čítaní o vládnom návrhu zákona, ktorým sa mení zákon č. 409... (Reakcia z pléna.) Nie, pardon. Ktorým sa... Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácií ústrednej štátnej správy v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený ako tlač 90, výsledky rokovania výborov sú v tlači 90a. Prosím ministra spravodlivosti Slovenskej republiky Borisa Suska, aby vládny návrh zákona odôvodnil. Nech sa páči, pán minister. (Rokovanie v druhom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 90.)
Bugár, Béla, podpredseda NR SR (2016-11-23):
Pán poslanec Baláž bol posledný písomne prihlásený. Preto otváram možnosť sa prihlásiť ústne do rozpravy. Ako jediný pán poslanec Mihál. Končím možnosť sa prihlásiť do rozpravy ústne. Pán poslanec, nech sa páči, máte slovo.
Gyimesi, György, poslanec NR SR (2022-10-20):
Áno, ospravedlňujem sa, zabudol som aj na Nemcov. Tí boli tiež, samozrejme, súčasťou týchto výmen a tak isto aj odvlečení. Boli spomenutí v návrhu, akurát ja som ich zabudol spomenúť teraz v rozprave. Ešte raz sa ospravedlňujem. Ďakujem.
Pčolinský, Peter, podpredseda NR SR (2022-10-21):
Dobrý deň prajem. Pani poslankyne, páni poslanci, otváram dnešný rokovací deň. O ospravedlnenie neúčasti na dnešnom rokovaní 75. schôdze Národnej rady Slovenskej republiky požiadali poslanci: Jaroslav Baška, Ján Blcháč, Dušan Galis, Jarmila Halgašová, Marek Hattas, Marián Kéry, Marek Kotleba, Filip Kuffa, Štefan Kuffa, Vladimír Ledecký, Erik Tomáš. O ospravedlnenie neúčasti z dôvodu práceneschopnosti požiadala poslankyňa Miriam Šuteková. Pani poslankyne, páni poslanci, chcem len na úvod schôdze vás požiadať, aj všetci, ktorí pozeráte prenos z tohto pléna, aby ste si kontrolovali poradie svojich bodov, nakoľko dnes máme riadny rokovací deň do 14.00 h a keďže nám v posledných dňoch prepadlo viacero bodov, bolo by dobré, aby sme zbytočne nerobili dlhšie pauzy. Ale vzhľadom na to, že už mám informáciu hneď na úvod, že niekoľko bodov teraz prepadne, tak poprosím, vašich ďalších kolegov aby ste trošku ponaháňali. Pokračovať budeme prvým čítaním pána poslanca Kollára, ktorý tu nie je, čiže tento bod mu prepadáva. Opäť pán poslanec Kollár, parlamentná tlač 1239, prepadáva. Pani poslankyňa Halgašová a návrh pod tlačou 1256, prepadáva. Opäť pani poslankyňa Halgašová, tlač 1240, prepadáva. Poslanec Ján Benčík, tlač 1244, prepadáva. Pán poslanec Cmorej, 1247, prepadáva. A teraz tu máme návrh pána poslanca Cmoreja, Vladimíra Ledeckého, Ondreja Dostála na vydanie zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. Návrh zákona je pod tlačou 1248, návrh na jeho pridelenie na prerokovanie výborov je v rozhodnutí č. 1308. Dávam teraz slovo poslancovi Petrovi Cmorejovi, aby návrh zákona uviedol, a zároveň poprosím pána poslanca Haláka, aby sa pripravil so svojím bodom. Nech sa páči, pán poslanec. (Rokovanie o návrhu poslancov Národnej rady Slovenskej republiky Petra Cmoreja, Vladimíra Ledeckého a Ondreja Dostála na vydanie zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 1248.)
Grendel, Gábor, podpredseda NR SR (2022-04-27):
Áno. Najprv treba zdôvodniť a potom od slova do slova prečítať pozmeňujúci návrh bez odôvodnenia. Vtedy sa zastaví aj časomiera. Dobre, pán poslanec?
Sulík, Richard, predseda NR SR (2011-07-06):
Ďalší rečník je pán poslanec Beblavý, nech sa páči.
Zmajkovičová, Renáta, podpredsedníčka NR SR (2013-05-29):
Pán poslanec Štefanec, máte zrejme dlhšie vystúpenie ako tri minúty, takže, kolegyne, kolegovia, budeme pokračovať hlasovaním. Je prestávka do 11.00 hodiny. (Krátka prestávka.) (Po prestávke.)
Glváč, Martin, podpredseda NR SR (2019-09-25):
Ďakujem. Pán spravodajca. Nie? Áno? Nech sa páči.
B. Bugár, podpredseda NR SR: (2003-06-19):
Otváram všeobecnú rozpravu o tomto bode programu a pýtam sa, či sa hlási niekto ústne do rozpravy, keďže žiadnu písomnú prihlášku do rozpravy nemám. Ako jediný, pán poslanec Chovanec. Končím možnosť sa prihlásiť ústne do rozpravy. Pán poslanec, nech sa páči, máte slovo.
Mihál, Jozef, poslanec NR SR (2013-06-27):
Pán kolega, ja veľmi dobre rozumiem vašim argumentom a plne ich rešpektujem. Zastupujete určité spektrum občanov Slovenska a vyjadrujete úplne legitímne ich názor. Ja to poviem kolektívne, my za stranu SaS zastupujeme možno inú skupinu ľudí, ktorí majú takisto právo na svoj názor a náš názor je možné vyjadriť tak veľmi jednoducho, presadzujeme viac slobody jednotlivca a menej zviazaní a povinností a štátom dirigovaných pravidiel tam, kde jednoducho nemusia byť. A tento prípad, tento proces, resp. tento návrh je jednou z tak, z kamienkov takej malej mozaiky, ktorú by sme radi poskladali, a dali tomuto národu, týmto ľuďom viac slobody v tomto priestore. Pán kolega Brocka, nemal by som reagovať na predrečníka, ale pán kolega Brocka hovorí, že chce byť dobrým príkladom pre svojich vnukov, vnúčatá, veď nikto mu v tom nebráni. Nikto nikoho nenúti, aby sa rozvádzal, ale keď už je to manželstvo v troskách, keď neplní svoju funkciu, keď je to manželstvo bezdetné, resp. deti sú odrastené, nie je žiadny dôvod, aby sme nejakými administratívnymi prekážkami, ktoré aj tak v praxi sú neúčinné, pretože, tak ako to bolo niekoľkokrát povedané, súdy napokon to manželstvo v drvivej väčšine prípadov aj tak rozvedú. Je úplne zbytočné tomuto klásť nejaké administratívne prekážky, dostávať týchto ľudí do traumatických situácií. Kto si to neskúsil, tak možno neuverí, kto si to skúsil, tak vie, o čom je reč.
Susko, Boris, poslanec NR SR (2014-12-12):
Ďakujem pekne za slovo, pán predseda. Pán poslanec Lipšic, vy sám najlepšie viete, že zriadenie a vlastnenie tzv. schránkovej firmy je podľa tak európskeho práva, ako aj slovenského práva v Európskej únii legálne. Obchodovali ste so schránkovými firmami aj počas vlády, v ktorej ste boli vy ministrom. Prečo ste, keď dnes napádate schránkové firmy, ktoré obchodujú so štátom, prečo ste ich nezakázali už vtedy? Naša vláda prišla v tomto volebnom období a prijala novelu zákona o verejnom obstarávaní, ktorá zakazuje obchodovať schránkovým firmám so štátom. Prečo ste to neurobili vy? Mali ste na to dosť času. Ale niečo oveľa podstatnejšie chcem povedať, a to je to, že robíte senzáciu zo sídla, resp. adries, na ktorých sídlia tzv. schránkové firmy. Zavádzate verejnosť a vy sám dobre viete, ako sa takéto firmy zakladajú, že sa zakladajú prostredníctvom právnych kancelárií, ktoré to na diaľku elektronicky zakladajú v tzv. company houses, ktoré sídlia na niekoľkých adresách, a sú tam zaregistrované všetky firmy z celého sveta, z celej Európskej únie, ktoré sa zriaďujú na týchto adresách. To nie je náhoda, že sú tam dve firmy, ktoré vy si tu vyberiete. Sídlia tam ďalšie stovky firiem, pretože len niektoré tieto adresy, resp. je ich zopár, na ktorých sa takéto schránkové firmy dajú registrovať. A vy sám to dobre viete a zavádzate tu verejnosť, že aká je to senzácia, že sa zrazu stretli dve konkrétne firmy na danej adrese. Ďakujem. Alebo tri.
Bugár, Béla, doterajší podpredseda NR SR (2012-04-04):
Pavol Frešo.
Hlina, Alojz, poslanec NR SR (2014-04-03):
Vážený pán predseda, vážení, vážené kolegyne, kolegovia, návrh, ktorý predkladám, uviesť ho treba ako, teda uvediem ho tak, aby bol na konci výsledok, v prípade, že máme tú česť komunikovať s racionálnymi ľuďmi. Dobre? Stala sa chyba. Boli tu, pán minister Žiga tu predstavil určitý návrh zákona a nedopatrením, nedopatrením sa stala chyba. A hlavne v oblasti výrubov kmeňov v extravilánoch obcí a miest, kedy sa môžu, kedy nie. To, že sa stala chyba, sme zistili. Existuje bezpočet príkladov, prečo sa stala chyba. Nuž sme sa rýchlo zbadali a takouto poslaneckou iniciatívou to korigujeme. A dneska o piatej schválime. Myslím, že by to malo stačiť, čo sa týka tohto, tohto zákona. Tento zákon odstraňuje chybu, ktorá sa stala pri predkladaní zákona, ktorú predkladal pán Žiga. To znamená, vracia sa pôvodný stav, kedy sa môžu, a aké, kedy a aké dreviny sa môžu z extravilánov obcí a miest rúbať bez toho, aby bol k tomu potrebný akýkoľvek výstup a prístup ľudí, ktorým aj záleží, či niekde niečo rastie, alebo sa zamilovali do tují z Baumaxu v drevenom kvetináči. Ďakujem zatiaľ.
Grendel, Gábor, podpredseda NR SR (2022-11-11):
Pán poslanec Ľuboš Blaha.
Figeľ, Ján, podpredseda NR SR (2012-10-24):
S ďalšou faktickou poznámkou pani poslankyňa Nachtmannová.
P. Hrušovský, predseda NR SR: (2003-07-04):
(Hlasovanie.) 122 prítomných, 89 za návrh, 7 proti, 23 sa zdržalo, 3 nehlasovali. Schválili sme návrh. Ďakujem pani poslankyni Navrátilovej. Prosím teraz pani poslankyňu Kláru Sárközy, aby ako poverená spravodajkyňa výboru pre sociálne veci a bývanie uviedla návrhy na hlasovanie k vládnemu návrhu zákona o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov , ktorý prerokúvame ako tlač 285. Pani poslankyňa, nech sa páči.
Gröhling, Branislav, poslanec NR SR (2016-03-23):
Sľubujem. (Potlesk.)
Blanár, Juraj, podpredseda NR SR (2023-06-22):
Ďakujem. Dve faktické poznámky na vaše vystúpenie. Pani poslankyňa Drábiková ako prvá, nech sa páči.
Jánoš, Vladimír, poslanec NR SR (2014-03-25):
Ďakujem pekne. Zvolávam ľudsko-právny výbor v miestnosti č. 33 o 12.00 hodine. Ďakujem pekne.
Hraško, Igor, poslanec NR SR (2013-06-19):
Ďakujem pekne, pán kolega Mihál. Takisto sa stotožňujem s tým, že tento zákon je posunom vpred a naozaj má pomôcť tým, ktorí sú zodpovední voči samým sebe a voči svojim rodinám a sú naučení starať sa o to, aby prežívali nielen v súčasnosti, ale prežili aj v budúcnosti. To znamená, že tí, ktorí pracujú a majú si z čoho odkladať, aby im to bolo umožnené a aby mali tú formu uľahčenia toho sporenia tým, že tú daňovú úľavu dostanú. Áno, je to zatiaľ málo, ale ako som už aj inde povedal, aj po malých krôčikoch sa dá kráčať k cieľu, a toto je jeden takisto z takých malých krôčikov, ako ste hovorili, prídeme do druhého čítania, veci sa dajú určite vylepšiť. Budem rád aj ja, ak budeme môcť spoločne konzultovať tieto veci aj s ministerstvom a naozaj nájsť optimálne riešenie, aby skutočne to tých ľudí motivovalo sporiť si na svoju budúcnosť, do svojho dôchodku. Takže ďakujem vám veľmi pekne a takisto podporujem takýto krok. Ďakujem pekne.
Laurenčík, Milan, podpredseda NR SR (2020-04-22):
Prezentujme sa a hlasujme. (Hlasovanie.) Prítomní 145, za 118, proti 0, zdržalo sa 26, nehlasoval 1. Konštatujem, že sme schválili vládny návrh novely zákona č. 62/2020 Z. z. o niektorých mimoriadnych opatreniach v súvislosti so šírením choroby COVID-19 a v justícii. Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách (tlač 61). Dávam slovo predsedovi výboru pre vzdelávanie, vedu, mládež a šport poslancovi Richardovi Vašečkovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 61.)
Figeľ, Ján, podpredseda NR SR (2012-11-30):
S ďalšou faktickou poznámkou pán poslanec Faič. (Reakcia poslanca Poliačika.) Budete mať možnosť reagovať. Nech sa páči, pán Faič.
Bugár, Béla, doterajší podpredseda NR SR (2012-04-04):
Otto Brixi.
Laurenčík, Milan, podpredseda NR SR (2021-06-24):
Pán poslanec Martin Čepček, nech sa páči.
Grendel, Gábor, podpredseda NR SR (2021-05-03):
Posledná faktická poznámka na vystúpenie pána poslanca Takáča, pán poslanec Miloš Svrček.
Hrušovský, Pavol, predseda NR SR (2011-12-13):
Panie poslankyne, páni poslanci, na vystúpenie pána poslanca Novotného nie je možné vystupovať s faktickými poznámkami, keďže vystúpil v rámci stanoviska spoločného spravodajcu. (Reakcia z pléna.) Nech sa páči, prosím o návrh.
Doležal, Andrej, minister dopravy a výstavby SR (2022-09-20):
Ďakujem, pán predseda. Vážené panie poslankyne, páni poslanci, dovoľte mi na rokovanie Národnej rady Slovenskej republiky uviesť v prvom čítaní vládny návrh zákona, ktorým sa menia a dopĺňajú niektoré zákony v súvislosti s rozvojom automatizovaných vozidiel. Predmetom návrhu zákon je zavedenie podmienok skúšobnej prevádzky automatizovaných vozidiel a plne automatizovaných vozidiel, ako aj úprava ďalších aspektov súvisiacich so zavedením týchto vozidiel do skúšobnej prevádzky na pozemných komunikáciách a rozšírenie kompetencií orgánov typového schvaľovania v oblasti vydávania povolenia na skúšobnú prevádzku. Návrh zákona zároveň ustanovuje podmienky povolenia prevádzky automatizovaného doručovacieho vozidla vrátane podania návrhu na povolenie jeho prevádzky, proces schvaľovania typovým schvaľovacím orgánom, rozhodnutie typového schvaľovacieho orgánu, odvolacie konania a povinnosti držiteľa povolenia prevádzky automatizovaného doručovacieho vozidla. Súčasná právna úprava dostatočným spôsobom nereflektuje na všetky aspekty inteligentnej mobility, keďže inteligentná mobilita je oblasťou, ktorá zasahuje do mnohých oblastí aplikačnej praxe, je potrebné predložiť návrh zákona, ktorým sa tento stav napraví a nastaví sa jednoznačný podklad na aplikáciu inteligentnej mobility v podmienkach Slovenskej republiky. Vážení prítomní, týmto si vás dovoľujem požiadať o podporu a schválenie predloženého návrhu. Ďakujem pekne.
Krajčí, Marek, poslanec NR SR (2022-11-30):
Ďakujem. Dajte, prosím, hlasovať o bode 3 spoločnej správy, ktorý bol vyňatý na osobitné hlasovanie. Gestorský výbor odporučil schváliť. Upozorňujem, že v rozprave pozmeňujúci návrh pani poslankyne Moniky Kaveckej a Mareka Šefčíka rieši uvedenú problematiku komplexnejšie.
M. Hort, podpredseda NR SR: (2008-11-25):
A slovo má teraz pán poslanec Peter Markovič.
Laššáková, Jana, podpredsedníčka NR SR (2013-10-29):
Ďakujem. Poprosím vás, pán poslanec, zaujmite miesto určené pre navrhovateľov. Dávam slovo spoločnému spravodajcovi z výboru pre hospodárske záležitosti poslancovi Františkovi Petrovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Mazurek, Milan, poslanec NR SR (2021-06-25):
Vážené dámy, vážení páni, na úvod úplne jednoduchá a stručná vysvetlivka, o čo ide v našom návrhu zákona. Navrhujeme skrátka zákaz chovu psov v nelegálnych osadách, to znamená tam, kde častokrát dochádza k ich brutálnemu týraniu, k ich ubližovaniu a usmrcovaniu tými najbarbarskejšími spôsobmi, aké si vieme predstaviť. Viac o konkrétnych detailoch a aplikácii tohto návrhu zákona poviem v rozprave, do ktorej sa hlásim ako predkladateľ ako prvý.
A. Belousovová, podpredsedníčka NR SR: (2008-09-17):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa chce prihlásiť do rozpravy ústne. Ústne sa do rozpravy prihlásila pani poslankyňa Sárközy a pán poslanec Halecký. Uzatváram možnosť podania ústnych prihlášok do rozpravy. A pani poslankyňa Sárközy má slovo. Nech sa páči.
Gaži, Peter, poslanec NR SR (2012-09-11):
Ďakujem. Pán profesor, ja si vás vysoko vážim ako odborníka, ale ak by som bol na mieste ministra pôdohospodárstva, a za tú vašu vetu, že Ministerstvo pôdohospodárstva a rozvoja vidieka Slovenskej republiky, tvrdíte, že hospodársky rezort, ktorého cieľom je generovať zisk a nechrániť prírodu, by som sa asi hlboko urazil. Chcem pripomenúť, že lesníci už od roku zhruba 1756, keď platil prvý lesný zákon, takzvaný tereziánsky lesný zákon, lesy zveľaďovali a hospodárili v nich v takom zmysle, aby tú prírodu chránili. V súčasnosti takzvaní ochranári bez hmotnej a právnej kompetencie a zodpovednosti zapríčiňujú omnoho väčšie škody ako podkôrnik, ktorý lesy v TANAP-e likviduje. Takže ten váš názor na ochranu prírody sa mi zdá trošku scestný. Ďakujem pekne.
Laššáková, Jana, podpredsedníčka NR SR (2014-03-28):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy ústne sa hlási pán predkladateľ. Končím možnosť prihlásiť sa do rozpravy ústne. Nech sa páči, pán poslanec.
Laurenčík, Milan, podpredseda NR SR (2020-07-14):
Pán poslanec Peter Kremský.
B. Bugár, podpredseda NR SR: (2005-12-14):
Nasleduje druhé a tretie čítanie o zákone z 9. novembra 2005 o príspevkoch na podporu náhradnej starostlivosti o dieťa, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1408). Dávam slovo predsedovi výboru pre sociálne veci a bývanie poslancovi Júliusovi Brockovi. Nech sa páči, pán poslanec.
Petrík, Simona, poslankyňa NR SR (2016-09-08):
Áno. Ďakujem pekne. Pán minister, ja sa chcem spýtať, keďže to uvádzate ako svoj záväzok, kedy bude ten konkrétny reálny termín spustenia tohto DRG? Máme nejaký konkrétny dátum? Ďakujem.
Hrušovský, Pavol, podpredseda NR SR (2010-12-16):
Nech sa páči, pán poslanec Chaban. Pán poslanec Chaban. Nech sa páči, pán poslanec Chaban.
Blaha, Ľuboš, poslanec NR SR (2012-08-06):
Pán kolega Frešo. Hovorili ste jednu hodinu a sedem minút. Slabučké. Ak toto má byť vaša obštrukcia, taký Fidel Castro dokázal vkuse hovoriť aj päť hodín. Vy iba hodinku. Naozaj slabučké. Ale budem vecný. Z hľadiska tej garancie a výnosnosti, bežné delenie v rámci ekonómie hovorí o troch takých druhoch dôchodkových plánov. Prvý, kde je určený výnos, výsledok. To je ten prvý pilier. Tomu sa hovorí defined benefit. Druhý, určený príspevok, defined contribution. Tam máte určené iba to, koľko ten človek dá do toho systému, ale koľko z toho vzíde, netuší. Nemôže vedieť, pretože, a to je, pán kolega, dôležité, ide o investovanie. Investovanie. Druhý pilier je o investovaní, nie o sporení. To znamená, že vy tu DSS-ku živíte peniazmi, a ona z toho nemusí vám dať nič, ak to investovanie nevyjde. V čase krízy alebo v čase konjunktúry sa ešte dalo hovoriť, že však si niečo zarobíme na tom investovaní. Ale v čase krízy? To knieža Myškin je väčší realista ako vy, pokiaľ si myslí, že v rámci, v čase krízy je možné si niečo našetriť. Nie. Pán kolega, nič nie je možné si našetriť. Prichádza o peniaze štát, prichádza o peniaze občan, ktorý si akože šetrí v druhom pilieri. Jediný, kto neprichádza o peniaze, jediný, kto na tom zarába, sú DSS-ky. Preto vám hovorím, páni kolegovia, vy ste tu nieže biele kone DSS-iek, ale priam biele slony DSS-iek. No a posledná poznámka, ak ešte stihnem. Pán kolega, váš predpoklad, že je tu demografická kríza, je správny. To sú objektívne dôvody, pre ktoré je málo peňazí v dôchodkovom systéme. Otázka znie, ako tento druhý pilier, ten čilský model zvyšuje nejakým spôsobom tie peniaze, tie zdroje v tom dôchodkovom systéme? Nie. On iba individualizuje to riziko. To znamená, Haščák, ten si našetrí. Frešo, Kaník, tí si našetria. Ale bežný robotník, bežná učiteľka, zdravotná sestrička, tí si nenašetria nikdy, pán kolega. A čím viac ľudí bude v druhom pilieri, tým menej bude pre nich. To si uvedomte. Ďakujem. (Potlesk.)
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 133 poslancov, za 89, proti 9, zdržalo sa 35. Konštatujem, že sme tento návrh schválili.
P. Hrušovský, podpredseda NR SR: (2001-10-02):
(Hlasovanie.) Prítomných je 111 poslancov, za 28, proti 59, zdržalo sa 23, nehlasoval l. Bod 8 sme neschválili. R. Vavrík, poslanec: Budeme pokračovať bodom 9, ale v tomto prípade ho riešil bod 40 spoločnej správy, preto o bode 9 nebudeme hlasovať.
Jurinová, Erika, podpredsedníčka NR SR (2014-09-19):
Dávam slovo ďalšiemu rečníkovi v poradí, pánovi poslancovi Františkovi Šebejovi.
Grendel, Gábor, podpredseda NR SR (2021-11-05):
Tak poprosím technikov, aby ho vrátili, nech sa páči. Dobre. Takže pán poslanec Karahuta má slovo.
J. Zvonár, poslanec: (2007-10-29):
Petícia bola načasovaná tak, aby ovplyvnila poslancov pri rozhodovaní v zákone o zdravotných poisťovniach, ktorý mal obmedzovať  zisk zdravotných poisťovní. Chcem povedať, že zákonom sa nezrušil zisk zdravotných poisťovní, zákonom sa obmedzil zisk zdravotných poisťovní. A obmedzil sa iba z prostriedkov verejného zdravotného poistenia. Nikto neobmedzil zdravotné poisťovne v zisku, ktorý sa vytváral z pripoistenia, z doplnkového poistenia, individuálneho poistenia, z racionalizačných opatrení, aby sa trebárs ušetrili peniaze na prevádzkové náklady. Jeden jediný problém je, že sa obmedzil zdravotným poisťovniam zisk, ktorý bol vytvorený z verejného zdravotného poistenia, čo je normálne a čo je štandardné aj v ostatných európskych krajinách. Bolo okolo tohto zákona urobeného množstvo cirkusu, cirkusu, ktorý bol neopodstatnený. Nakoniec vznikla petícia,  petícia, ktorá má 4 body. Ale podstatný je posledný, štvrtý bod a z toho štvrtého bodu iba posledná veta. A to je zachovanie práva zisku pre zdravotné poisťovne. Nič ostatné z tej petície nie je ohrozené ani sa nedotýka prijatého zákona a zákonov, ktoré sú na rokovaní v Národnej rade. Ja si veľmi vážim názor takmer 160 000 obyvateľov tejto republiky. Takisto si vážim ľudí, ktorí boli v petičnom výbore. Sú to významní ľudia nášho kultúrneho, spoločenského i odborného života. Napriek tomu si myslím, že v tejto petícii bol občan zavádzaný a nevyjadruje táto petícia väčšinový názor občanov našej republiky. Na záver by som chcel dať návrh uznesenia Národnej rady k petícií občanov Slovenskej republiky za rešpektovanie názoru slovenskej verejnosti na smerovanie verejného zdravotného poistenia a zdravotníctva (tlač 457): „Národná rada Slovenskej republiky v súlade s § 133 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov A. prerokovala petíciu občanov Slovenskej republiky za rešpektovanie názoru slovenskej verejnosti na smerovanie verejného zdravotného poistenia a zdravotníctva (tlač 457), B. berie na vedomie  petíciu občanov Slovenskej republiky za rešpektovanie názoru slovenskej verejnosti na smerovanie verejného zdravotného poistenia a zdravotníctva.“ Ďakujem.
Bugár, Béla, podpredseda NR SR (2017-05-10):
Ďakujem za slovo. Ja tu počúvam práve z vašich úst, pán poslanec, kolega, že ako v tomto parlamente ľudia sú proti slovenskému národu? Viete, kto je proti slovenskému národu? Tí, ktorí chcú zdemontovať tento systém demokratický, a to ste vy! To je jedna vec. Druhá vec, hovoríte o zbytočnom projekte. No, prepáčte, ak uznáte to, že každá národnostná menšina, to je jedno aká, svojou kultúrou, jazykom, svojimi zvykmi a môžem pokračovať ďalej, obohacuje štát, tak potrebuje, samozrejme, aj určitú ochranu. Ale ani to by mi nevadilo, však vás asi ťažko presvedčíme, takisto ako ťažko presvedčím svojho psa, aby mňaukal, to asi nebude robiť. Ale prepáčte, keď hovoríte o tom, že koľko peňazí ide povedzme na menšiny a kde by tie peniaze mali ísť, že okrádame fakticky iných ľudí a dá sa povedať z iných oblastí, tak vy vodu kážete a víno pijete. Lebo, prepáčte, čo si myslíte, že je v záujme slovenského národa vila pána Kotlebu z daňových poplatníkov, z peňazí daňových poplatníkov? Alebo je v záujme slovenského národa, aby 22-ročný človek, vy, pán poslanec, kúpil; dobre, 23; kúpil luxusné BMW? Vy hovoríte o tom, že tu niektorí sa vozia po Bratislave na luxusných autách? No, prepáčte, pán kolega, aspoň trošku sa zamyslite, keď už niečo hovoríte. Však práve vy ukazujete, ako sa to nemá robiť. Vy len útočíte, kážete, ale činy vôbec. Maximálne urážate ľudí. Prepáčte, toto nie je v záujme slovenského národa.
Beluský, Martin, poslanec NR SR (2018-09-11):
Ďakujem za slovo. Navrhujem zlúčiť rozpravu k bodom 76 a 77, t. j. tlače 1079 a 1080, nakoľko sa jedná o rovnakú, rovnakú tému, jeden je ústavný a druhý je vykonávací zákon. Ďakujem.
Hraško, Igor, poslanec NR SR (2014-03-25):
Ďakujem pekne, pán predsedajúci. Maňo, áno, tento zákon je dobrý zákon, je to práve jeden z tých zákonov, ktorý naozaj posúva kultúrnu stránku do pozitív a teda do budúcnosti. Samozrejme, že dotkol si sa aj otázky, že bez financovania a adekvátneho financovania to naozaj nepôjde, tak ako bolo na teba aj reagované. S tým súhlasím a naozaj rekonštrukcia a obnova kultúrnych pamiatok si vyžaduje nemalé finančné prostriedky. Buď budú zabezpečené zo súkromných investícií, v tomto prípade však je otázne, či to pre dané súkromné osoby bude istým spôsobom výhodné a rentabilné, alebo na druhej strane pokiaľ sú tieto pamiatky v rukách povedzme samosprávy alebo tretích subjektov, občianskych združení a podobne, tak určite by ich mohol podporovať viacej štát. Najmä obce, ktoré majú vo svojom vlastníctve kultúrne pamiatky, nemajú zo svojich rozpočtov financie navyše, ktoré by naozaj zabezpečili plnohodnotnú rekonštrukciu týchto pamiatok. V tomto pohľade mi je trošku naozaj, dosť zle teda padne, že na povedzme rekonštrukcie futbalových štadiónov, či hokejových štadiónov sa vynakladajú naozaj neúmerne vyššie finančné prostriedky ako na obnovu kultúrnych pamiatok. Už som to povedal aj viackrát, že kým futbalové štadióny kľudne mohli počkať, aj tie hokejové štadióny, pretože ešte nikomu nepadajú na hlavu a nemusia nám odísť do zabudnutia, tak kultúrne pamiatky nám naozaj môžu spadnúť a už ich nikto nevzkriesi. Takže v tomto by možno bolo potrebné len apelovať viacej na vládu, aby tie financie, ktoré sú k dispozícii, aj napriek tomu teda, že máme naozaj ešte stále to pokrízové obdobie a nie je tých financií dostatok, aby sa prerozdelili naozaj účelne a skutočne možno viacej sa dalo na rekonštrukciu tých pamiatok.
Žiga, Peter, podpredseda NR SR (2024-09-17):
Je všeobecný súhlas? (Nesúhlasná reakcia pléna.) Nie je. Dám hlasovať. (Hlasovanie.) 129 prítomných, 119 za, 3 proti, 3 sa zdržali, 4 nehlasovali. Konštatujem, že sme tento návrh schválili. Podávam procedurálny návrh, aby sme bod 24, tlač 420, prerokovali vo štvrtok 19. septembra po bodoch ministra cestovného ruchu. Je to návrh, ktorý na rokovanie predkladá predseda výboru pre európske záležitosti pán Ferenčák. Je všeobecný súhlas? (Súhlasná reakcia pléna.) Ďakujem pekne. Pokračujeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 73/1998 o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže a Železničnej polície, ktorý prerokúvame v skrátenom legislatívnom konaní, tlač 458. Dávam slovo spoločnému spravodajcovi z výboru pre obranu a bezpečnosť poslancovi Michalovi Bartekovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov , tlač 458.)
Paška, Pavol, predseda NR SR (2014-11-09):
Pán poslanec.
Hlina, Alojz, poslanec NR SR (2015-05-06):
Pán predseda, najskôr poznámka. Ja som dal procedurálny návrh, aby sme hlasovali o tom návrhu vtedy, keď tu bude prítomný ten, o ktorom budeme hlasovať.
P. Hrušovský, podpredseda NR SR: (2001-09-17):
(Hlasovanie.) Prítomných je 98 poslancov, za 92, proti 1, zdržali sa 4, nehlasoval 1. Návrh sme schválili. Prosím o ďalší návrh. P. Finďo, poslanec: Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky č. 1205 z 3. júla 2001 prideliť v druhom čítaní na prerokovanie okrem ústavnoprávneho výboru aj Výboru Národnej rady Slovenskej republiky pre hospodárstvo, privatizáciu a podnikanie, výboru pre pôdohospodárstvo, verejnú správu, pre vzdelanie, vedu, mládež a šport, pre životné prostredie a ochranu prírody a pre zdravotníctvo. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre zdravotníctvo, pričom odporúčam, aby výbory, ktorým bol návrh zákona pridelený, ho prerokovali v lehote do 17. októbra 2001 vrátane gestorského výboru.
Dostál, Ondrej, poslanec NR SR (2017-10-13):
Pán poslanec Sopko, zaujala ma tá myšlienka o pingpongu medzi koalíciou a opozíciou. Áno, častokrát to tak býva, aj keď v diskusiách v tomto parlamente mám často pocit, že je to skôr taký pingpong o stenu, že opozícia sa snaží hrať pingpong a koalícia tam nie je prítomná, iba tam postaví nejakú stenu, od ktorej sa tá loptička odráža, a to je partia, ktorá sa vzhľadom na parlamentné počty obvykle nedá vyhrať nad stenou. Ale zrovna konkrétne táto diskusia, ktorú sme mali o návrhu zákona, ktorým sa mení, mení školský zákon, skôr mi nepripomínala pingpong medzi koalíciou a opozíciou, ale pingpong medzi tými, ktorým ide o riešenie reálne existujúceho problému, ktorým ide o záujem dieťaťa, ktorým ide o to, aby sa deti na Slovensku, ktoré nemajú materinský jazyk slovenský, naučili čo najlepšie po slovensky a tými, ktorí o tejto téme nevedia vôbec nič a napriek tomu sa k nej vyjadrujú, pretože majú pocit, že je to vhodná príležitosť ukázať svoje národné cítenie, pobúchať sa do svojich národných pŕs, prípadne si kopnúť do príslušníkov rómskej alebo inej menšiny alebo, alebo do Sorosa alebo do neviem koho. Čiže v tomto prípade to bol skôr pingpong medzi ľuďmi, ktorým ide o vec a ľuďmi, ktorí iba dávajú priechod nejakým svojim nacionalistickým pudom a som veľmi zvedavý, ako to bude vyzerať pri hlasovaní.
Dostál, Ondrej, poslanec NR SR (2011-12-08):
Jedným zo základných ľudských práv je aj vlastnícke právo a vlastnícke právo je ohrozené. Nie však ohrozené súčasnou situáciou, nie je ohrozené tým, že sa nič neurobí, práve naopak, vlastnícke práva súkromných vlastníkov lesov sú ohrozené týmto návrhom zákona. Ale to nie je dôvod na skrátené legislatívne konanie, aby sme skráteným legislatívnym konaním rokovali o zákone, ktorý môže mať takéto dôsledky, že naruší vlastnícke práva. (Prerušenie vystúpenia predsedajúcim.)
Grendel, Gábor, podpredseda NR SR (2021-10-06):
Ako posledný s faktickou poznámkou pán poslanec Marián Saloň.
Blanár, Juraj, podpredseda NR SR (2022-12-07):
Pán poslanec, ešte raz vás upozorňujem, hovorí pán poslanec Suja a ak máte niečo na jeho vystúpenie, môžete sa prihlásiť vo faktickej poznámke. Takže po prvýkrát vás napomínam. Nech sa páči, pán poslanec Suja.
M. Číž, podpredseda NR SR: (2007-03-27):
Nech sa páči, pán poslanec.
Kyselica, Lukáš, poslanec NR SR (2023-01-24):
Hlasovanie zajtra o jedenástej.
Blanár, Juraj, podpredseda NR SR (2022-02-02):
O slovo požiadal v rozprave pán spravodajca Karahuta, nech sa páči.
M. Jureňa, poslanec: (2010-02-03):
A čo sa týka, ešte sa vrátim k takej nezmyselnosti, že za vlády Vladimíra Mečiara bola zakázaná privatizácia konkrétnym subjektom alebo osobám. No tak to už je troška, myslím si, veľmi uletené, pretože ja konkrétne v Senickom okrese poznám mliekareň, ktorú sprivatizovali, respektíve prostredníctvom akcie teda získali poľnohospodárske subjekty, poľnohospodárske družstvá a obchodné spoločnosti. Takže ak ste, pán Simon, takéto niečo vyslovili, prosím vás, bolo by dobré, keby ste to v budúcnosti aj podložili nejakým argumentom, lebo je to bohapusté politické táranie.
Hrnčiar, Andrej, podpredseda NR SR (2018-11-29):
Pán poslanec Ďurovčík.
V. Veteška, podpredseda NR SR: (2003-12-03):
Ako prvý sa prihlásil pán spravodajca Mikloško, nech sa páči. Ďalej Dušan Jarjabek, pán poslanec Jarjabek, ospravedlňujem sa a uzatváram možnosť ďalších prihlášok do rozpravy.
M. Hort, podpredseda NR SR: (2010-01-20):
Otváram týmto rozpravu. Konštatujem, že som dostal do rozpravy písomne prihlášku od pána poslanca Ivana Štefanca ako jediného, ktorému teraz udeľujem slovo. Po jeho vystúpení v rozprave a po prípadných faktických poznámkach bude možné sa do rozpravy prihlásiť ústne. Nech sa páči.
Laššáková, Jana, podpredsedníčka NR SR (2014-09-09):
Nech sa páči, pán poslanec Kadúc, máte slovo.
Mizík, Stanislav, poslanec NR SR (2018-06-20):
Ďakujem za slovo. Dúfam, že ma teraz už nebude vyrušovať známy skokan do reči pán Poliačik. Tému si, Milan, vyčerpal absolútne a bravúrne. Som zvedavý, čo ti odpovie pani Cséfalvayová na tvoje otázky. Apropo, ten steroidový vrah mladého Henryho bol Maďar z Dunajskej Stredy, vyznávač hip-hopu, kamarát černochov v Anglicku. Ďakujem za slovo.
Viskupič, Jozef, poslanec NR SR (2016-04-26):
Ďakujem, pán predsedajúci. Je málo poslancov, ktorí vedia trafiť klinec po hlavičke, a ja som čakal, kedy príde ten základný manuál, že po vystúpení opozičného poslanca Lipšica príde mantra, ktorú som počúval aj teraz „O päť minút dvanásť“, dve slovká: nenávisť a šírenie síry. Sedíme tu viacerí a ja sa klamať nedám. Ja som nepočul v tomto prejave, kde Daniel Lipšic hovoril o sile opozície formovať verejnú mienku a o zodpovednosti strán koalície a 81 poslancov za vládu, ktorú chce prebrať po schválení tohto dokumentu. Nebolo tam nič nenávistné, nebolo tam nič, čo by šírilo síru. Ak sila opozície formovať verejnú mienku je taká, ako vy tu často vyplakávate, tak ja vám poviem, čo ju naozaj formuje. A formuje ju to, že ak niekto mocný, silný, bohatý alebo vplyvný urobí prešľap, trestnoprávny prešľap, tak nastúpi celá perepúť od generálneho prokurátora cez špeciálneho prokurátora cez súdy k tomu, aby zahrabala kauzu pod koberec. Veď to nie je šírenie síry, iba pomenovávanie a odhaľovanie strašnej pravdy, prečo tá verejná mienka havaruje a zvolí aj extrémistov do parlamentu. Proste ste zodpovední za túto krajinu, hláste sa k tej zodpovednosti a nešírte alebo nenálepkujte opozičných poslancov, že šíria nenávisť. Pomenujú a pomenovávajú pravdu. Ďakujem.
B. Bugár, podpredseda NR SR: (2002-04-03):
M. Mesiarik, poslanec: Vážený pán podpredseda, vážený pán minister, kolegyne, kolegovia, predseda Národnej rady Slovenskej republiky rozhodnutím z 25. februára 2002 č. 1543 pridelil tento návrh na prerokovanie Ústavnoprávnemu výboru Národnej rady Slovenskej republiky, Zahraničnému výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie, ktorý zároveň poveril gestorstvom. Gestorský výbor do 7. marca 2002, kedy rokoval o tomto návrhu, nedostal žiadne stanovisko poslancov Národnej rady Slovenskej republiky, ktorí nie sú členmi výborov, ktorým bol návrh pridelený. Vysloviť súhlas s návrhom odporučil ústavnoprávny výbor svojím uznesením č. 878, zahraničný výbor svojím uznesením č. 183 a Výbor Národnej rady Slovenskej republiky pre sociálne veci a bývanie uznesením č. 465. Z uznesení výborov Národnej rady Slovenskej republiky, ktoré návrh prerokovali, nevyplynuli žiadne pozmeňujúce a doplňujúce návrhy, preto gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky s ratifikáciou Dohovoru Medzinárodnej organizácie práce o rovnakých príležitostiach a rovnakom zaobchádzaní s mužmi - pracovníkmi a ženami - pracovníčkami odporúča Národnej rade vysloviť súhlas a rozhodnúť, že Dohovor Medzinárodnej organizácie práce o rovnakých príležitostiach a rovnakom zaobchádzaní s mužmi - pracovníkmi a ženami - pracovníčkami: pracovníkmi so zodpovednosťou za rodinu č. 156 z roku 1981 je medzinárodná zmluva podľa článku 7 odseku 5 Ústavy Slovenskej republiky, ktorá má prednosť pred zákonmi. Súčasťou spoločnej správy je aj návrh uznesenia, ktorý ste dostali písomne, o ktorom dám po rozprave hlasovať. Prosím, pán predsedajúci, aby ste otvorili rozpravu.
Šeliga, Juraj, podpredseda NR SR (2020-09-18):
Ďakujem. Pán poslanec Čekovský, nech sa páči.
Pellegrini, Peter, predseda NR SR (2015-02-10):
Pán poslanec Kuffa. Pán poslanec Kuffa.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 125 poslancov, 97 za, 1 proti, 26 sa zdržalo, 1 nehlasoval. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Hort, Milan, podpredseda NR SR (2010-10-20):
S faktickými poznámkami na vystúpenie pána poslanca Ondruša sa prihlásili páni poslanci Ondrej Dostál, Miroslav Beblavý, Ľudovít Jurčík, pani poslankyňa Jarmila Tkáčová a pani poslankyňa Viera Tomanová. Uzatváram možnosť prihlásiť sa s faktickou poznámkou. Slovo má pán poslanec Dostál. Nech sa páči.
Laurenčík, Milan podpredseda NR SR (2020-04-07):
Páni poslanci. Páni poslanci, ukľudnite sa.
Galek, Karol, poslanec NR SR (2019-09-19):
Takže v rozprave k tomuto návrhu zákona vystúpil jeden poslanec. Nepredložil žiaden pozmeňujúci návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2021-02-05):
Pán poslanec Karol Kučera má ďalšiu faktickú. Nech sa páči.
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 146, za 67, proti 8, zdržalo sa 71 poslancov. Návrh nebol schválený. Prosím pani poslankyňu Sárközy, aby uviedla hlasovanie v druhom čítaní o návrhu skupiny poslancov na vydanie zákona, ktorým sa dopĺňa zákon č. 91/2010 Z. z. o podpore cestovného ruchu (tlač 1108). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 91/2010 Z. z. o podpore cestovného ruchu v znení neskorších predpisov a ktorým sa menia a dopĺňajú niektoré zákony , tlač 1108.)
Šeliga, Juraj, podpredseda NR SR (2020-07-14):
S reakciou na faktické poznámky pani poslankyňa Pivková.
Kollár, Boris, predseda NR SR (2021-06-17):
S ďalšou faktickou poznámkou vystúpi pani poslankyňa Kozelová. Nech sa páči, máte slovo.
Hlina, Alojz, poslanec NR SR (2015-05-06):
Áno, veď procedurálny návrh je, samozrejme, že odložiť hlasovanie dovtedy, kým tu osoba, o ktorej budeme hlasovať, bude účastná rokovania. Pre Kristove rany, však bude brať 3-tisíc euro, to mu nestojí za to, že sem príde? Čo to je za kultúra, pán Číž? Čiže áno, môj procedurálny návrh je hlasovať o tomto bode vtedy, keď tu bude človek, o ktorom budeme hlasovať. Však to je elementárny predpoklad, veď to je základ, štábna kultúra celého systému, prosím vás.
Číž, Miroslav, poslanec NR SR (2010-09-07):
Ďakujem pekne. Ďakujem za faktické pripomienky. Pán Matovič, nikdy nerozprávam nikomu, že je karikatúra týmto spôsobom, zvlášť nie vtedy, keď som s tým človekom v pracovnom vzťahu, rešpektujem ho, lebo je to jediný dôvod, aby on rešpektoval mňa. To je obyčajná ľudská slušnosť. Niekedy možno tie emócie do politiky patria, ale pokiaľ sú komplexne dramaticky prevyšujúcou súčasťou vystúpení urážky, maximalizácia vecí a demonštrovanie neznalosti vecí, potom to kričí a je problém. Ja vám chcem povedať k pánovi Harabinovi tisíc vecí, s ktorými máme s pánom Harabinom rozdielny názor, všetci máme pocit a vieme, že stav súdnictva na Slovensku dobrý nie je, je ale rovnako zrejmé, že na riešenie je minimálne tisíc názorov a v mnohých z nich máme zásadné politické pohľady na veci. To znamená, že logicky, ak okrem korektnej diskusie, ochoty počúvať sa a predviesť naozaj objektívnu a úprimnú snahu nájsť dobré riešenie, nič iné nepomôže. Jednostranný politický tlak, ktorý sa tu demonštruje, je tragédiou Slovenska, pretože už dosiahnuté štandardy, ktoré na Slovensku v politickom systéme sú, týmto spôsobom narušujete. Dramaticky zhoršujete politický systém a pripravujete prostredie pre revanš. To nikdy nepatrí a nemôže patriť k zlepšovaniu prostredia. Prostredie je dialóg, korektný dialóg, diskusia, vecné argumenty a súťaž v tom, kto lepšie a kvalitnejšie posúdi problém a navrhne riešenia. To je jediná zmysluplná cesta. Zatváranie úst komukoľvek a jednostranné urážky bez akýchkoľvek vecných argumentov, takouto cestou k zlepšeniu s absolútnou istotou nie je.
Podmanický, Ján, poslanec NR SR (2018-11-29):
Dajte teraz hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a výboru pre sociálne veci a na návrh pani poslankyne Kiššovej aj výboru pre hospodárske záležitosti. Ďalej, aby za gestorský výbor určila hlasovaním výbor pre sociálne veci a aby predmetný návrh zákona výbory prerokovali do 4. decembra 2018 a v gestorskom výbore do 5. decembra 2018.
Žiga, Peter, podpredseda NR SR (2023-11-14):
Pán poslanec Matovič, ja som vás nevypol. Poprosím technikov, aby... Asi ste sa sám vypli. (Krátka technická pauza.) Technici evidujú, že pri vašom prejave ste asi buchli do jednotky a ste sa sám vypli.
Turčanová, Andrea, poslankyňa NR SR (2024-06-19):
Ďakujem. Ja by som chcela zareagovať na kolegu. Naši starostovia majú problém kvôli prehnanej byrokracie a našim vlastným pravidlám častokrát aj nad rámec smerníc Európskej únie, a preto nevedia využiť finančné prostriedky na rozvoj a obnovu obce. A musíme si priznať, že väčšinu financií práve na rozvoj obcí máme z Európskej únie. V čerpaní eurofondov patríme medzi najmenej úspešné, ale aj najpomalšie čerpajúce krajiny, a preto verím, že tento návrh bude prvým krokom k lepšiemu a efektívnejšiemu nakladaniu s verejnými prostriedkami. Verejným obstarávaním to však nemôže skončiť, pretože problémom, najmä čo sa týka eurofondov, sú aj zložité a nezrozumiteľné pravidlá v našich vlastných výzvach a byrokracia okolo nich. Preto navrhujem, aby sme sa inšpirovali krajinami, kde to funguje a kde môžeme rok čo rok vidieť posun. Zjednodušme procesy, urobme lepšie výzvy, efektívnejšiu kontrolu a hlavne dajme väčšiu časť eurofondov do regiónov, pretože tam sú župani, primátori a starostovia, ktorí najlepšie vedia, kedy, ako a kde potrebujeme tieto zdroje použiť. Ďakujem.
Raši, Richard, podpredseda vlády SR pre investície a informatizáciu (2018-10-16):
Ďakujem pekne. Vážená pani poslankyňa, áno, Agenda 2030 je v gescii úradu podpredsedu vlády, je to sekcia investícii, ale ktorá má na starosti aj túto agendu, a táto agenda bola prvýkrát, aj preto je ten odklad, lebo prvýkrát bola prezentovaná na pôde Organizácie Spojených národov na dobrovoľnej prezentácii Slovenskej republiky, ktorú som teda urobil ja aj s tímom v júli tohto roku, a na to, aby Agenda 2030 sa stala súčasťou aj politiky, ktorá vojde do realizačnej fázy, tak práve preto sme poskytli niekoľko krokov, aby to vošlo aj do praxe, pretože ku Agende 2030 sa prihlásili všetky členské štáty OSN, má 17 cieľov, ako ste povedali. Z týchto 17 cieľov sme my extrahovali na základe širokého participatívneho procesu 6 národných priorít. Naozaj týchto 6 národných priorít v priebehu jedného roka bolo zadefinovaných akadémiou, neziskovým sektorom, odborníkmi, ministerstvami, tímami, ktoré robia stratégie, týchto šesť národných priorít zahŕňa väčšinu z tých 17 cieľov, pretože niektoré z tých 17 cieľov OSN nám nepatria, lebo sú to celosvetového ciele, ktoré sú napríklad fokusované a zahŕňajú problémy napríklad aj Afriky v prístupe ku pitnej vode napríklad, čiže z tých 17 cieľov sme extrahovali 6 národných priorít. Teraz na základe šiestich národných priorít zase na základe veľkého participatívneho procesu, ktorý prebieha po celom Slovensku, sa pripravuje Stratégia rozvoja Slovenskej republiky, ktorá bude mať svoju národnú aj regionálnu časť, a na to, aby táto stratégia sa vedela aj premietnuť do praxe, pretože tam sa za definujú úlohy a smerovania, nato sa po pilotnom návrhu robí Národný investičný plán. Čiže Agenda 2030, šesť národných priorít, vytvorenie aj na základe toho Stratégiu rozvoja Slovenskej republiky do roku 2030, čo lícuje s cieľmi agendy 2030 a vytváraním Národného investičného plánu, kde sa tieto stratégie, pokiaľ majú investičný charakter, zadefinujú, a plus aj v rámci prípravy na nové programové obdobie, ktoré sa teraz pripravuje na roky ’21 – ’27, ale pri možnosti čerpania N + 3 to môže byť až do roku 2030 aj z hľadiska zmluvy s Komisiou na ďalšie programové obdobie. Aj toto sa robí v súlade a robí sa to práve preto, aby agenda, ku ktorej sa každý zaviazal z členských štátov, aby nezapadla prachom len ako napísaný papier, aj kvôli tomu budeme, keď sa bude finišovať so stratégiou, budeme robiť prezentáciu týchto stratégií zahrňujúcich Agendu 2030 aj na pôde Národnej rady, lebo chceme dosiahnuť to, aby aj ďalšie vlády, ktoré prídu, mali zadefinované stratégie, ktoré nie sú viazané iba na jeden volebný cyklus, ale teda aby pokračovali ďalej bez ohľadu na to, ako sa ďalšia vláda vyformuje, a naozaj vám dávam ponuku, keď chcete, tak prídete k tímu, ktorý to pripraví, a určite dostanete naozaj komplexnú informáciu. Ďakujem pekne. Ďakujem pekne, pán predseda.
Krajcer, Daniel, poslanec NR SR (2012-06-22):
Ďakujem pekne. Na väčšinu vystúpenia pána poslanca Senka sa nedá reagovať, pretože sám uviedol, že bude ilustrovať. No tie ilustrácie samozrejme boli farebné, rozmanité, ale nie sú predmetom našej debaty, hoci ja sám by som mal záujem, pokiaľ sa spájajú otázky s tým, čo spomínate, aby sa našiel priestor, kde by sa na tie otázky aj odpovedalo. Ten priestor je niekde inde ako tu. Možno len pripomienka. Ak to, čo ste spomínali, sú nejaké reálne podozrenia, o čom ja neviem, ale pokojne sa o tom treba baviť, dokonca si myslím, že ak viete preukázať nejaké pochybenia, tak o tom aj ste, a hlásim sa k tomu aj ja, sme povinní to riešiť minimálne na pôde výboru. No, ale ak by tie podozrenia boli reálne, no tak potom asi ťažko by bol hospodársky výsledok tej inštitúcie taký, aký je. To znamená zisk 22 miliónov. No potom naozaj pri tej kumulovanej strate 46 mil. z obdobia vášho generálneho riaditeľa pána Nižňanského, tak to potom neviem, čo by sa tam už muselo diať. Čiže to len k tým ilustráciám, ktoré ste spomínali. No a k tomu zámeru, ktorý mi, ktorý spájate so mnou, ja sa k nemu otvorene hlásim. Áno, bolo mojím zámerom zákonom ošetriť a ochrániť verejný záujem. Ale v tomto prípade verejný záujem nebol poškodený ani ohrozený. Ten by bol jedine vtedy, kedy by existoval reálny a nevýhodný zmluvný záväzok a schyľovalo by sa k jeho podpisu alebo k jeho uzavretiu v neprospech Rozhlasu a televízie Slovenska. K takému niečomu jednoducho nedošlo.
A. Belousovová, podpredsedníčka NR SR: (2007-12-07):
Nech sa páči, pán poslanec, máte slovo.
M. Hort, podpredseda NR SR: (2009-02-12):
A teraz má slovo pán poslanec Janiš. Nech sa páči.
Bugár, Béla, podpredseda NR SR (2018-09-13):
Nech sa páči, prezentujme sa a hlasujme. (Hlasovanie.) Prítomných 142, za 3, proti 49, zdržalo sa 90 poslancov. Tieto body sme neschválili. Nech sa páči.
Hrnčiar, Andrej, podpredseda NR SR (2019-09-24):
Reakcia, nech sa páči, pani poslankyňa.
Figeľ, Ján, podpredseda NR SR (2013-09-18):
Na vystúpenie pána poslanca Lipšica sú faktické poznámky. Je ich spolu osem. Končím možnosť. (Reakcia z pléna.) Pani Nachtmannová, deväť. Musíte mať kartu. Desať. No, už to ide, už to ide. Môžte ukázať tabuľu? Už aj technika je unavená. Koľko je tam tých faktických? No, končím možnosť prihlásiť sa. Ideme zaradom. Dušan Jarjabek, prvá, nech sa páči.